PATVIRTINTA

Krekenavos kultūros centro

Direktorės 2021 m. birželio 10 d.

įsakymu Nr. OV-18

**PANEVĖŽIO RAJONO KREKENAVOS KULTŪROS CENTRO**

**ŠIUOLAIKINIŲ ŠOKIŲ KOLEKTYVO VADOVO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Vadovo pareigybės kodas pagal Lietuvos profesijų klasifikatorių – 1431.

2. Pareigybės lygis – A2.

3. Vadovo pareigybės paskirtis – šiuolaikinių šokių kolektyvų vadovo funkcijoms, uždaviniams ir pareigoms vykdyti, organizuoti, planuoti, derinti ir kontroliuoti šokių kolektyvų darbą, rengti programas, kultūrinius projektus, dalyvauti konkursuose, šventėse, festivaliuose ir pan.

4. Vadovas tiesiogiai pavaldus kultūros centro direktorei.

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Turėti aukštąjį universitetinį išsilavinimą su bakalauro kvalifikaciniu laipsniu arba jam prilygintą humanitarinių mokslų, socialinių mokslų, kultūros vadybos arba meno srities išsilavinimą, arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą išsilavinimą.

6. Išmanyti darbo su šiuolaikinio šokio kolektyvais specifiką, choreografinio meno ypatumus bei kūrybiško pritaikymo scenoje galimybes.

7. Gebėti vadovauti kolektyvui.

8. Išmanyti raštvedybos taisykles, sklandžiai, taisyklinga valstybine kalba dėstyti mintis raštu ir žodžiu.

9. Turėti darbo kompiuteriu įgūdžius.

10. Sugebėti savarankiškai planuoti ir organizuoti savo veiklą, operatyviai spręsti iškilusias problemas.

11. Turėti reikiamą teorinių žinių, praktinių įgūdžių, darbo metodikos bagažą.

12. Pažinti šalies kultūros, švietimo politiką ir procesus, vietinių, regioninių, respublikinių renginių organizavimo sistemą.

13. Pažinti Lietuvos dainų švenčių ir Moksleivių dainų švenčių organizavimo sistemą, dainų švenčių tradicijos keliamus reikalavimus.

14. Gebėti dirbti komandoje, būti kūrybiškam, komunikabiliam, iniciatyviam, organizuotam, pareigingam.

**III skyrius**

**FUNKCIJOS**

15. Vadovo pareigas einantis darbuotojas atlieka šias funkcijas:

15.1. organizuoja meninės veiklos dalyvių paiešką, buria kolektyvą bendram darbui;

15.2. rengia ir veda grupines, jungtines, generalines repeticijas, dirba ir moko individualiai;

15.3. sudaro repeticijų planus, grafikus, nustato jų tikslus;

15.4. parenka, analizuoja ir parengia repeticijoms šokius, suformuoja repertuarą ir jį nuolat atnaujina, paruošia šokių brėžinius ir tvarko mediateką;

15.5. individualiai rengiasi repeticijoms, studijuoja metodinę literatūrą, nuolat mokosi ir tobulina kvalifikaciją;

15.6. planuoja ir organizuoja šokių kolektyvų viešus pasirodymus, rūpinasi reklama ir jos sklaida;

15.7. supažindina šokėjus su kūrinių autoriais, kūrinių stiliumi, atlikimo ypatybėmis, improvizavimo galimybėmis;

15.8. dalyvauja įvairiuose seminaruose, konferencijose, mokymuose, pasitarimuose, visuomenei naudingoje veikloje;

15.9. rūpinasi kolektyvo koncertinių kostiumų, kitų reikalingų priemonių įsigijimu ir priežiūra;

15.10. tvarko šokių kolektyvų repeticijų, kultūrinės, koncertinės veiklos apskaitą, rašo renginių ataskaitas;

  15.11. plėtoja vaikų, moksleivių, jaunimo, suaugusiųjų žmonių kultūrinį švietimą, ugdomąją meninę raišką ir saviraišką;

15.12. sistemingai mokantis, repetuojant repertuaro kūrinius, rengia koncertines programas, dalyvauja kultūrinėje, koncertinėje, šviečiamojoje veikloje;

15.13. dalyvauja vietos bendruomenės kultūriniame gyvenime;

15.14. dalyvauja vietiniuose, regioniniuose, respublikiniuose, tarptautiniuose konkursuose, festivaliuose, dainų šventėse;

15.15. rūpinasi šokio meno populiarinimu, žmonių įtraukimu į kultūrinę, meninę, šviečiamąją veiklą;

15.16. organizuoja šokių kolektyvų veiklos rėmėjų paiešką;

15.17. rengia metines ir ketvirtines veiklos ataskaitas, metinį veiklos ir poreikių planą;

15.18. bendradarbiauja su kitų kolektyvų meno vadovais, pagal galimybes padeda rengiant ir įgyvendinant jų programas;

15.19. teikia pasiūlymus Centro tarybai, direktoriui dėl kultūrinio darbo gerinimo, projektinės veiklos;

15.20. atsižvelgiant į bendrą kultūros centro strategiją rašo ir įgyvendina projektus, NVŠ programas;

15.21. sudaro ir kas mėnesį rajono kultūros skyriui pateikia kultūros centro veiklos mėnesinį planą;

15.22. vykdo kitus vienkartinius kultūros centro direktorės įpareigojimus, nenumatytus pareiginiuose nuostatuose, tačiau susijusius su kultūros centro vykdoma veikla.

**IV skyrius**

**TEISĖS**

16. Šiuolaikinio šokio kolektyvo vadovo pareigas einantis darbuotojas turi teisę:

16.1. turėti tinkamas sąlygas savo darbo funkcijoms vykdyti;

16.2. kelti kvalifikaciją kursuose, seminaruose;

16.3. teikti kultūros centro tarybai siūlymus dėl šokių kolektyvų veiklos ir aprūpinimo koncertiniais rūbais, metodine literatūra ir t.t. gerinimo;

16.4. gauti informaciją ir dokumentus savo tiesioginėms pareigoms vykdyti;

16.5. teikti pasiūlymus kultūros centro veiklos gerinimui, inicijuoti įvairių klausimų sprendimą;

16.6. gauti įstatymų ir kitų teisės aktų nustatytą darbo užmokestį;

16.7. turėti ir kitų teisių, kurios neprieštarauja Lietuvos Respublikos įstatymams ir kitiems teisės aktams.

**V SKYRIUS**

**ATSAKOMYBĖ, ATSISKAITYMAS UŽ REZULTATUS, DARBO REZULTATŲ KONTROLĖ**

17. Šias pareigas einantis darbuotojas tiesiogiai pavaldus kultūros centro direktorei, vykdo jos įpareigojimus, susijusius su centro veikla.

18. Šias pareigas einantis darbuotojas atsako teisės aktų nustatyta tvarka:

18.1. už šiuose nuostatuose numatytų pareigų nevykdymą;

18.2. už žalą dėl jo kaltės padarytą kultūros centro turtui;

18.3. už neracionalų darbo laiko naudojimą;

18.4. už darbo drausmės pažeidimus;

19. Už savo darbo rezultatus atsiskaito kultūros centro direktorei raštu pateikdamas veiklos ataskaitas.

20. Už savo veiksmus, profesinės etikos klaidas, aplaidumą ir kompetencijų viršijimą darbuotojas atsako, kaip numato Lietuvos Respublikos įstatymai.

Su pareigybės aprašymu susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

(vardas, pavardė) (parašas)

\_\_\_\_\_\_\_\_\_\_\_\_\_\_\_\_\_

(data)